Den Vest-Sjællandske Avis, 1821-10-09
J Bulgarien er der næsten ingen Byer, som kunne modtage Tropperne. Man maae derfore bringe alle Levnetsmidler over Havet og opkjøbe dem for rede Penge i det sydlige Rusland, og naar Armeen kommer endnu længere frem paa det Tyrkiske Distrikt, saa skal den passere Biergstrækningen Balkan. De gamles Hæmus, hvor Terrainet er meget fordeelagtigt for at føre den lille Krig, hvori Tyrkerne saa meget udmærke sig; man maae derfore ikke troe at Tyrkiets Erobring vil blive en let Sag for Rusland uagtet det Tyrkiske Riges yderlige Forfald og Des organisation. Man kan derfore ikke undre sig over at Rusland er betænkelig ved at erklære Krigen og at den tøver saalænge dermed, indtil dens politiske Forhold ere blevne behørigt regulerede, og man kan være viis paa, at Rusland ikke har givet nogen Anledning til Grækernes Oprør, da det hverken var forberedet til Krigen eller dets Financers Tilstand gjorde den ønskelig, thi den Russiske Papiirrube, gielder for Øieblikket ikke meere end en Frank eller omtrent 24 Rbskl. Sølv. Østerrigs Plan gaaer allene ud paa at vedligeholde Freds-Tilstanden i Europa ved at vaage over, den nærværende status quo som den sikkerste Basis for Europas Rolighed.) Saameget veed man nu med Vished at Hans Majestæt den Russiske Keiser afreiser den 22de September til Witepsk i Polen til Høst-Maneuvren med de der kantonerende Garde-Regimenter. Ogsaa meldes fra Wien, at de Russiske Garderes Hovedqvarteer er forlagt mere sydlig til Minsk, og at Keiseren forventes dertil. Dette stemmer overeens med en Efterretning, som man har fra Wilna i Polen af 1ste September, hvori der meldes: at i de sidste Dage af August ere Tropper af alle Vaaben Slags uophørlig marscherede derigiennem, som kun ere forblevne der om Natten, og have fortsat deres Marsch til de sydlige Provinser. Disse Tropper, hedder det, ere besiælede af det gladeste Haab om at skulle snart føres i Kampen for Religionens og Menneskelighedens Sag, og bruges til at oprette igien Lovmæssigheden og Civilisationens Throne i de interessanteste Egne af den beboelige Jord, og som have saa store Fortienester af Menneskeslægtens Cultur, en Enthusiusmus begynder i den Anledning at yttre sig i det Russiske Rige. – Baron v. Stroganoff har nu udholdet sin Qvarantaine og har faaet Ordre til at begive sig til Petersborg. Rygtet har været almindeligt udbredet i Odessa, at det skal blive forbudt at udføre Kornvarer fra det sydlige Rusland, hvilket maatte betragtes som et bestemt Forbud paa Krigen, da det maatte have til Formaal at bevirke Hungersnød, og derpaa et ufeilbarligt Oprør i Constantinopel; thi Magasinerne i denne Hovedstad skulle kun have Forraad til en Maaned, og da Grækerne have Overmagten i Archipelet, saa kunne de forhindre de Ægyptiske Kornladninger fra at ankomme dertil. De Skibe, som ere afseilede fra Odessa under Fransk Convoi vare blot de Russiske Skibe, som laae under Embargo i Constantinopel. man angiver deres Antal til 260; de fleste vare ladte med Kornvarer, men ogsaa med Krigsfornødenheder, de ere afsendte til forskiellige Punkter i Archipelet, hvor de nu formodes at være ankomne, (Denne Efterretning som er fra Odessa, er da saa fiendtlig og krigerisk som mueligt. Ogsaa fra Frankerige erholde Grækerne betydelig Hielp; thi den 16de September afseilede fra Marseille 2 Skibe med Krigsforraad, og 120 Frivillige til Grækenland, de havde Franske og Jtalienske Officerer ombord. -Man vil nu vide, at der skal være afsluttet ved Hertugen af Wellingtons Underhandling, en Alliance Tractat imellem Frankerige, England og Nederlandene, som vel ikke skal have til Formaal at assistere Tyrkerne naar Krigen bryder løs, da disse Magter ville iagttage den strængeste Neutralitet; men at de kun ville antage en Stilling, hvorved de kunne være forberedede til at erklære sig med Eftertryk, dersom Tyrkerne ligge under, og naar det sydøstlige Europas endelige Skjebne skal bestemmes. Man holder det for rimeligt, at der imedens Kampen varer vil blive holden en Europæisk Kongres. -J England har man det Rygte; thi mere er det ikke, at den Russiske Keiser skal have forlangt af Porten, at den Græske Cultus skal beskiærmes i Tyrkiet af Russiske Agentere; at begge Fyrstendømmerne og Donaufæstningerne skulle besættes af Russiske Tropper, og at en Havn i Archipelet skal indrømmes Russerne, og endelig at den Tyrkiske Regiering skal paatage sig alle Omkostningerne ved disse Foranstaltninger. (Saameget kan man sige med temmelig Sandsynlighed, at Krigen staaer nær for Døren, og at dens Udbrud vil formodentlig snart følge oven paa den Russiske Keisers Afreise til Polen). Tyrkerne bemærke den truende Fare, og trække sig stærkt sammen ved Donau. Da Grækerne see, at de forlade denne Provins, saa udbrede de sig der paa nye. Den tappre Jordaki har tilligemed Capitain Pharmaki gjort et Streiferog fra Biergene i Wallachiet med sit Corps, der igien er voxet til 4000 Mand. Den 7de overfaldt han er Tyrkisk Corps ved Fochschan, dræbte 400, og tog 130 Tyrker til Fange. Posten fra Constantinopel over Bucharest er standset.